PRIVREMENE PREPORUKE ZA RAD UDRUŽENJA KOJA SE BAVE DJECOM SA TEŠKOĆAMA U RAZVOJU TOKOM PANDEMIJE COVID-19

Preporuke se odnose na sprovođenje mjera prilikom organizovanja rada – fizikalne terapijem tretmana logopeda, fonologa, pedijatara, psihologa i slično tokom epidemije koronavirusa COVID-19.

Opšte pravilo je da su individualne sesije i pojedinačni rad sa djecom – dozvoljeni.

# Prostorno-tehnički uslovi

**Održavati higijenu prostora.** Učionicu, prijemnu kancelariju, sanitarni čvor i ostale prostorije prije održavanja aktivnosti potrebno je očistiti, a prema mogućnosti i dezinfikovati. Dezinfekcija radnih površina – stolova i manjih površina koje se često dodiruju je obavezna. Potrebno je osigurati dovoljnu količinu papirnatih ubrusa za brisanje ruku, deterdženta i srestava za čišćenje. Za svaku prostoriju potrebno je obezbijediti kantu za otpatke sa odgovarajućim poklopcem.

**Postaviti dozator s dezinfekcionim sredstvom.** Za sve zaposlene i polaznike prije ili neposredno nakon ulaska u prostoriju namjenjenu za rad neophodno je na vidljivom mjestu postaviti informacije o higijenskim postupcima i mejrama prevencije (posteri) te osigurati dostupnost dozatora za dezinfekciju ruku s dezinfekcionim sredstvom (na bazi alkohola u koncentraciji ne manjoj od 70 % ili drugog sredstva prikladnog za korišćnje na koži s deklarisanim virucidnim djelovanjem prema uputstvu proizvođača).

**Održavati mjere fizičke udaljenosti.** Prilikom ulaska u prostorije, tokom boravka i posebno bitno u čekaonicama mora se obezbjediti održavanje fizičke distance. Rad treba organizovati tako da nema čekanja a da je početak sledećeg termina najmanje 15 minuta nakon završetka prethodnog. To vrijeme treba iskoristiti za pripremu prostorije.

**Grupne aktivnosti** mogu biti dozvoljene maksimalno vodeći računa o distanci među štićenicima i između štićenika i zaposlenih – koliko god je to moguće i koliko to prostorni uslovi dozvojlavaju.

**Provjetravanje prostora.** Redovno provjetravati sve prostore više puta tokom dana u trajanju od 15 do 30 minuta ili u kontinuitetu.

**Uređaji za klimatizaciju, grijanje i ventilaciju.** Opšta preporuka za unutrašnje prostore je provjetravanje otvaranjem prozora, a manje korišćenjem ventilacionih sistema. Pri korišćenju posebnu pažnju treba posvetiti praćenju stanja filtera i održavanju pravilnog stanja brzina zamjene vazduha u zatvorenom prostoru. Treba provjeravati pravilno funkcionisanje opreme za ventilaciju i izmjenu vazduha. Preporučuje se ventilacija povećanim postotkom spoljašnjeg vazduha koji cirkuliše u sistem na način rada bez recirkulacije kako bi se podsticale promjene vazduha koje smanjuju koncentraciju potencijalno zaraznih čestica. Preporuke za korišćenje sistema za klimatitzaciju su dostupne sa: <https://www.ijzcg.me/me/preporuke-za-koriscenje-uredaja-za-klimatizaciju-u-vrijeme-pandemije-covid-19>

**Nakon rada i upotrebe očistiti učionicu – prostor u kojem su boravili štićenici i sanitarni čvor.** Nakon završetka radnog vremena prostorije se očiste (pod se pere uobičajenim deterdžentom za pranje), a površine koje su se dodirivale (kvake, stolovi i Sl.) se dezinfikuju. Prostorije se dobro provjetre (prozori se drže širom otvorenim tokom trajanja čišćenja).

# Preporuke za zaposlene i štićenike

**Pojava zdravstvenih tegoba kod zaposlenih / polaznika.** Zaposleni koji se osjećaju bolesno (odnosi se na sve simptome i znakove bolesti, ne samo bolesti respiratornih puteva), NE SMIJU da dolaze na posao, već treba da se jave nadređenom i nadležnoj zdravstvenoj ustanovi. Štićenici kod kojih roditelji primjete tegobe ne trebaju da dolaze na sesije već roditelji trebaju da kontaktiraju nadležnu zdravstvenu ustanovu.

**Opšte zaštitne mjere.** Svi zaposleni i štićenicimoraju izbjegavati bliski kontakt s osobama koje pokazuju simptome povišene temperature, kašlja i/ili otežanog disanja; izbjegavati dodirivanje lica, usta, nosa i očiju; rukovanje i bliski razgovor i održavati fizičku distance od 2 metra koliko god je to moguće i izvodljivo. Prilikom kašljanja ili kijanja, treba voditi računa o bon-tonu, prekrivati usta i nos laktom ili papirnatom maramicom koju odmah nakon upotrebe treba baciti u kantu za otpatke sa poklopcem, nakon čega treba oprati ruke. Ruke treba redovno prati sapunom i vodom/ili koristiti dezinfekciono sredstvo na bazi alkohola ili drugog sredstva prikladnog za kožu sa virucidnim djelovanjem prema uputstvima proizvođača. Za pranje i higijenu ruku štićenika odgovorni su roditelji i zaposleni u ustanovama.

**Preporučuje se nošenje zaštitnih maski u zatvorenim prostorima.** Nošenje maski nije obavezno ali se čvrsto preporučuje. Osim medicinskih maski mogu se koristiti i maske za lice ili druge vrste prekrivki koje se mogu nositi preko nosa i usta. Posebno je bitno da osobe koje dolaze u bliski kontakt sa djecom a prije svega maseri i fizioterapeuti, logopedi nose odgovarajuće zaštitne maske.

**U učionicama i prostoriojama za rad ne treba konzumirati hranu.** U učionicama se ne preporučuje konzumiranje hrane. Roditeljima treba savjetovati da donesu sa sobom bocu sa vodom koju je potrebno oprati vodom i deterdžentom nakon povratka kuci. Ako je boca jednokratna, nakon korišćenja adekvatno je odložiti u kantu za otpad.

**Dezinfekcija opreme.** Ako se prilikom rada i edukacije koristi oprema (npr. na radionicama), nakon korišćenja rekvizita I ostale opreme ta oprema se mora dezinfikovati po završetku aktivnosti.